wickkiey/tamil-wikipedia-chunked huggingface dataset:
# வாய்ப் புற்றுநோய்

**வாய்ப் புற்று நோய்** (cancer mouth ) என்பது உதடு, நாக்கு, தொண்டை, வாயின் கீழ் தளம், மென்மையான மற்றும் கடின அண்ணம் கன்னத்தின் உள்பகுதி முதலிய உடலுறுப்புகளில் தோன்றும் புற்று நோய்களைக் குறிக்கும்.  
இந்நோயினை ஆரம்ப நிலையிலேயே கண்டுகொள்ளவும் சிறப்பான மருத்துவம் நெய்துகொள்ளவும் உலகளாவிய ஆய்வுகள் நடந்து கொண்டுஇருக்கின்றன. அமெரிக்காவில் வருடம் தோறும் சுமார் 30,000 புதிய வாய் புற்று நோயாளிகள் உருவாகின்றனர்.உடலுறுப்புகள் அதற்கான உயிரணுக்களால் ஆனது. புற்றுநோய் உயிரணு நிலையில் தோன்றுகின்றன.  
வாய்ப் புற்று தலையிலும் கழுத்துப் பகுதியிலும் ஏற்படும் புற்று நோயின் ஒரு பகுதியாகவே கருதப்படுகிறது. வாய்ப்புற்று பொதுவாக தட்டை உயிரணுக்களால் ஆனது. ஊநீர் மூலமாக உடலின் வேறு இடங்களுக்கு பரவ வாய்ப்புண்டு.பிற இடங்களுக்குப் பரவினாலும் உயிரணுவகை ஒன்றுபோல் உள்ளன. யாருக்கு இந்நோய் வர வாய்ப்புகள அதிகம் என கூற முடியாது. இந்நோய் தொற்றுநோய் அல்ல. புகையிலை,மது,சூரிய ஒளி ,கூரான பற்கள்வாய் தூய்மை இன்மை முதலியன காரணங்களாகும்.  
சந்தேகம் எழும் போது மருத்துவரை குறிப்பாக பல் மருத்துவரை கலந்தாலோசித்து விளக்கம் பெறலாம்.
# வாய்ப் புற்றுநோய்

## அறிகுறிகள்

நாக்கிலும் கன்னத்ததிலும் வெண்படலம் (Leukoplakia ) ஆறாதப்புண்,ஈறுகளில் இரத்தம் வடிதல், ஆட்டம் கண்ட பல், உணவு உட்கொள்வதில் சிரம்ம்,காது வலி ,கழுத்தில் கட்டி முதலியன.
# வாய்ப் புற்றுநோய்

## நோய் அறிதல்

வாயினை முழுவதுமாக ஆய்தல், சதைப் பரிசோதனை. எக்சு கதிர், சி.டி, எம் ஆர் ஐ. ஆய்வுகள். குருதி ஆய்வு.
# வாய்ப் புற்றுநோய்

## பக்க விளைவுகள்

தளர்ச்சி,புறத்தோல் கருகுதல் போன்றவை கதிர் மருத்துவத்தின் போது ஏற்படுகின்றன. மருந்து கொடுக்கும் போது முடிஉதிர்தல் ஏற்படுகிறது.
# பின்னெர் டிரையசீன் தொகுப்பு

**பின்னெர் டிரையசீன் தொகுப்பு** (Pinner triazine synthesis) என்பது 2-ஐதராக்சில்-4,6-டைஅரைல்-*s*-டிரையசீன்களை அரைல் அமிடீன்கள் மற்றும் பாஸ்கீன் ஆகியவற்றிலிருந்து தயாரிக்கும் முறையைக் குறிப்பதாகும். இந்த வேதி வினையானது ஆலசனேற்றப்பட்ட அலிபாட்டிக் அமிடின்களைத் தயாரிக்கவும் பயன்படுத்தப்படலாம்.  
இந்த வினையானது முதன் முதலில் 1890 ஆம் ஆண்டு அடால்ப் பின்னெர் என்பரால் கண்டறியப்பட்டது.
# இரு நிலவுகள்

***இரு நிலவுகள்*** (*Iru Nilavugal*) 1979 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது தெலுங்கில் வெளிவந்த *சொம்மோகடிடி சோக்கோகடிடி (Sommokadidi Sokokadidi)* என்ற திரைப்படத்தின் தமிழ் மொழிமாற்றத் திரைப்படம் ஆகும். சிங்கீதம் சீனிவாசராவ் இயக்கத்தில் வெளிவந்த இத்திரைப்படத்தில் கமல்ஹாசன், ஜெயசுதா, ரோஜா ரமணி மற்றும் பலர் நடித்திருந்தனர்.  
இந்த திரைப்படத்தின் தமிழ் வசனங்கள் ஆரூர்தாஸ் எழுதியுள்ளார். பாடல்களை கவிஞர் வாலி இயற்றியிருந்தார். இத்திரைப்படம் தமிழில் 100 நாட்கள் ஓடியது.
# இரு நிலவுகள்

## நடிகர்கள்

- கமல்ஹாசன் (இரு வேடங்கள்)
- ஜெயசுதா
- ரோஜா ரமணி
- எம். பிரபாகர் ரெட்டி
- சாரதி
- பண்டரிபாய்
- காந்தாராவ்
- ரவி கொண்டலராவ்
- ரமா பிரபா
- சி. எஸ். ராவ்
# இரு நிலவுகள்

## பாடல்கள்

இத்திரைப்படத்திற்கு இரட்டையர்கள் இராஜன்–நாகேந்திரா இசையமைத்திருந்தனர். பாடல் வரிகளை வாலி எழுதியிருந்தார்.  
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | தொட வரவோ தொந்தரவோ ... | எஸ். பி. பாலசுப்பிரமணியம், எஸ். ஜானகி | வாலி |  |
| 2 | ஆனந்தம் அது என்னடி ... | எஸ். பி. பாலசுப்பிரமணியம் |  |  |
| 3 | அன்புள்ள கண்ணனோ ... | எஸ். பி. பாலசுப்பிரமணியம், பி. சுசீலா |  |  |
| 4 | அம்மாடி கண்ணை பாரு ... | எஸ். பி. பாலசுப்பிரமணியம், எஸ். ஜானகி | } |  |
# டி. பி. ராய் சௌத்தரி

**தேவி பிரசாத் ராய் சௌத்தரி** (Devi Prasad Roy Choudhury) (1899-1975) என்பவர் ஓர் இந்திய சிற்பி, ஓவியர் மற்றும் லலித் கலா அகாதமியின் நிறுவனர் தலைவர் ஆவார். இவர் உழைப்பாளர் சிலை மற்றும் தியாகிகள் நினைவு சிலை உள்ளிட்ட வெண்கல சிற்பங்களுக்காக அறியப்பட்டு, நவீன இந்திய கலைஞர்களில் ஒருவராக பலரால் மதிப்பிடப்படுகிறார். இவர் 1962 இல் லலித் கலா அகாதமிக்கான பெல்லோவாக தேர்ந்தெடுக்கப்பட்டார். கலைக்கு இவர் செய்த பங்களிப்புகளுக்காக 1958 ஆம் ஆண்டில் இந்தியாவின் மூன்றாவது பெரிய விருதான பத்ம பூசண் விருதை இந்திய அரசு அவருக்கு வழங்கியது.
# டி. பி. ராய் சௌத்தரி

## வாழ்க்கை வரலாறு

ராய் சவுத்ரி உருவாக்கிய உழைப்பாளர் சிலை ]]
ராய் சவுத்ரி 1899 சூன் 15, அன்று பிரித்தானிய இந்தியாவின் ஒன்றுபட்ட வங்காளத்தின் (தற்போதய வங்கதேசத்தில்) ரங்க்பூர் மாவட்டத்தில் உள்ள தேஜாட்டில் பிறந்தார். இவர் தனது கல்வியை வீட்டிலேயே மேற்கொண்டார். புகழ்பெற்ற வங்காள ஓவியரான அபானிந்திரநாத் தாகூரிடமிருந்து ஓவியம் கற்றுக்கொண்டார். இவரது துவக்கக்கால ஓவியங்களில் இவரது ஆசிரியரின் செல்வாக்கைகு புலப்பட்டன. சிற்பக்கலைக்குத் திரும்பிய இவர் துவக்கத்தில் ஹிரோமனி சவுத்ரியிடம் பயிற்சி பெற்றார், பின்னர், மேலதிக பயிற்சிக்காக இத்தாலிக்குச் சென்றார். இந்த காலகட்டத்தில்தான், அவரது படைப்புகள் மேற்கத்திய தாக்கங்களை உள்வாங்கத் தொடங்கின. இந்தியா திரும்பிய அவர் மேலதிக படிப்புகளுக்காக வங்காள கலைப் பள்ளியில் சேர்ந்தார். 1928 ஆம் ஆண்டில், சென்னை சென்று அரசு கவின்கலைக் கல்லூரியில் மாணவராக இணைந்தார். பின்னர் 1958 இல் ஓய்வு பெறும் வரை இக் கல்லூரியின் துறைத் தலைவர், துணை முதல்வர் துணைவேந்தர் என பல பொறுப்புகளை வகித்து பணியாற்றினார். 1954 இல் லலித் கலா அகாடமி நிறுவப்பட்டபோது, அதன் நிறுவனர் தலைவராக நியமிக்கப்பட்டார். 1955 இல் டோக்கியோவில் நடத்தப்பட்ட யுனெஸ்கோ கலை கருத்தரங்கின் *தலைவராக* இருந்தார். 1956 ஆம் ஆண்டு *நிகில் பாரத் பங்கியா சாகித்ய சம்மிலானியை* சென்னையில் அரங்கேற்றினார்.  
பிரெஞ்சு சிற்பி அகுஸ்ட் ரெடானின் படைப்புகளால் தாக்கம் பெற்றதாகக் கூறப்படும் ராய் சவுத்ரி, 1993 ஆம் ஆண்டில் கொல்கத்தாவில் தனது படைப்புகளின் முதல் தனி கண்காட்சியை காட்சிப்படுத்தினார். அதன் பிறகு இந்தியாவில் பல கண்காட்சிகளை வைத்தார். இதில் பிர்லா அகாடமி ஆஃப் ஆர்ட் அண்ட் கல்சர், கொல்கத்தா, ஜஹாங்கிர் ஆர்ட் கேலரி, மும்பை, தேசிய நவீன கலை தொகுப்பு, தில்லி மற்றும் புது தில்லியில் உள்ள லலித் கலா அகாதமி போன்றவை அடங்கும். சென்னை மெரினா கடற்கரையில் உள்ள உழைப்பாளர் சிலை, மகாத்மா காந்தி சிலை போன்ற பெரிய அளவிலான சிலைகளுக்காக இவர் அறியப்படுகிறார். மேலும் பாட்னாவில் உள்ள தியாகிகள் நினைவு சிலை, *குளிர்காலத்தில்* *பசியால் பாதிக்கப்பட்டவர்கள்*, என இரண்டு வெண்கல சிலைகள், தில்லியில் உள்ள தண்டி யாத்திரை சிலை மற்றும் திருவனந்தபுரத்தில் *சித்திரை திருனாள் பலராம வர்மா அவர்களின் கோவில் நுழைவு ஆணை* . *ஹரேமின் ஒரு கைதி*, *ராஸ் லீலா*, *ஒரு பெரிய உடையில் ஒரு மனிதனின் வியத்தகு தோற்றம் மற்றும் தொப்பி* மற்றும் *தி ட்ரிப்யூன்* ஆகியவை அவரது குறிப்பிடத்தக்க படைப்புகள். இவரது படைப்புகள் அரசு அருங்காட்சியகம், சென்னை நவீன கலைக்கூடம், புது தில்லி, அரண்மனை அருங்காட்சியகம், மைசூரில் உள்ள *ஸ்ரீசித்ராலயம்*, சலார் ஜங் அருங்காட்சியகம், ஹைதராபாத் மற்றும் திருவாங்கூர் கலைக்கூடம், கேரளம் போன்ற இடங்களில் காட்சிப்படுத்தப்பட்டுள்ளன. இவரது மாணவர்களான நிரோட் மஜும்தார் மற்றும் பரிடோஷ் சென் போன்ற சிலர் தனித்தன்மை வாய்ந்த கலைஞர்களாக மாறினர் .  
1958 ஆம் ஆண்டில், இந்திய அரசு இவருக்கு பத்ம பூசணை வழங்கியது, இது இந்தியாவில் குடிமக்களுக்கு வழங்கப்படும் மூன்றாவது உயர்ந்த விருதாகும். இவர் 1962 இல் லலித் கலா அகாதமியின் பெல்லோஷிப் கௌரவத்தை பெற்றார். மேலும் ஆறு ஆண்டுகளுக்குப் பிறகு, கொல்கத்தாவின் ரவீந்திர பாரதி பல்கலைக்கழகம், 1968 இல் இவருக்கு டிலிட் (ஹானெரிஸ் காஸா) வழங்கி கௌவித்தது. டோலியை மணந்த சவுத்ரி, 1975அக்டோபர் 15 இல் 76 வயதில் இறந்தார்.
# திகளர்

**திகளா** (*Thigala*) அல்லது **திகளர்** (*Thigalar*) என்பவர்கள் இந்தியாவின், கருநாடகம் மற்றும் தமிழ்நாட்டில், குறிப்பாக பெங்களூரு நகரம் மற்றும் தெற்கு கருநாடகத்தில் காணப்படும் ஓர் இனக்குழுவினர் ஆவர். இச்சாதியினரின் பாரம்பரிய வாழ்வாதாரமாக பூ, காய்கறி தோட்டங்கள் உள்ளன. லால்பாக் தோட்டக்கலை மேம்பாட்டிற்காக, ஐதர் அலி, திகளா மக்களை நியமித்தார், பின்னர் அவர்கள் பெங்களூரை, மலர் (பூங்கா) நகரமாக மாற்றுவதில், முக்கியப் பங்கு வகித்தனர்..  
இவர்கள் பொதுவாக இந்துக்கள். இவர்களின் முக்கிய விழாவான கரகத் திருவிழாவானது கோலார், பெங்களூர், ஹோசகோட்டே, ஆனேகல், கனகபுரா, ஜக்கசந்திரா போன்ற பல நகரங்களில் கொண்டாடப்படுகிறது. கருநாடகத்தில் உள்ள திகளர் கன்னடத்தையும், தமிழ்நாட்டில் தமிழையும் பேசுகிறனர்.  
1994 ஆம் ஆண்டு கர்நாடக மாநில அரசானது, திகளர் மக்களை, பிற்படுத்தப்பட்ட வகுப்பினராக வகைப்படுத்தியது.
# திகளர்

## திகளாரி மொழி

கன்னடம் கலந்த தமிழை இவர்கள் பேசுகின்றனர். இது திகளாரி என அழைக்கப்படுகிறது. இதுவே திகளா சமூகத்தின் தாய்மொழி ஆகும்.
# 2017 பாகிஸ்தான் மக்கள்தொகை கணக்கெடுப்பு

**2017 பாகிஸ்தான் மக்கள்தொகை கணக்கெடுப்பு** (**2017 Census of Pakistan**) 15 மார்ச் 2017 முதல் 25 மே 2017 முடிய பாகிஸ்தான் புள்ளியியல் துறை மூலம் மேற்கொள்ளப்பட்டது. 25 ஆகஸ்டு 2017-இல் துவக்க மதிப்பீட்டின்படி பாகிஸ்தான் மக்கள்தொகை 21,27,42,631 (இருபத்தி ஒன்று கோடியே இருபத்தி ஏழு இலட்சத்து நாற்பத்தி இரண்டாயிரத்து அறுநூத்தி முப்பத்தி ஒன்று) என கணக்கீடு செய்யப்பட்டுள்ளது.
# 2017 பாகிஸ்தான் மக்கள்தொகை கணக்கெடுப்பு

## விளக்கம்

80 மொழிகள் பேசப்படும் பாகிஸ்தானில், மக்கள்தொகை கணக்கெடுப்பை 9 முக்கிய மொழிகளில் பதிவு செய்ய 91,000 அலுவலர்கள் ஈடுபடுத்தப்பட்டனர். மக்கள்தொகை கணக்கெடுப்பு 15 மார்ச் 2017 முதல் 13 ஏப்ரல் 2017 முடிய முதல் கட்டமாகவும், பின்னர் 25 ஏப்ரல் 2017 முதல் 24 மே 2017 முடிய இரண்டாம் கட்டமாகவும் மேற்கொள்ளப்பட்டது.  
<div> </div>
# 2017 பாகிஸ்தான் மக்கள்தொகை கணக்கெடுப்பு

## தற்காலிக முடிவுகள்

25 ஆகஸ்டு 2017 அன்று பாகிஸ்தான் மக்கள்தொகை கணக்கெடுப்பு முடிவுகள் வெளியிடப்பட்டது. பாகிஸ்தான் மக்கள்தொகை 19 ஆண்டுகளில் 57% உயர்ந்து 207,774,520 ஆக உள்ளதை தற்காலிகமாக கணக்கெடுக்கப்பட்டது. பாகிஸ்தான் நிர்வகிக்கும் ஆசாத் காஷ்மீர் மற்றும் ஜில்ஜித்-பல்திஸ்தான் பகுதிகளை தவிர்த்த பாகிஸ்தான் மாகாணங்களின் மொத்த மக்கள்தொகை அறிக்கை 2018-இல் ஏற்றுக் கொள்ளப்பட்டது. பாகிஸ்தான் மொத்த மக்கள்தொகையில் நகர்புற மக்கள்தொகை 7,55,80,000 அல்லது 36.4% ஆகும்.  
| கைபர்பக்துன்வா | 3,845,168 | 17,743,645 | 30,523,371 | 2.89% | 14.69% |  |
| --- | --- | --- | --- | --- | --- | --- |
| பழங்குடிப் பகுதிகள் | 558,379 | 3,176,331 | 5,001,676 | 2.41% | 2.41% |  |
| சிந்து | 8,585,610 | 30,439,893 | 47,886,051 | 2.41% | 23.04% |  |
| பஞ்சாப் | 17,103,835 | 73,621,290 | 110,012,442 | 2.13% | 52.95% |  |
| பலூசிஸ்தான் | 1,775,937 | 6,565,885 | 12,344,408 | 3.37% | 5.94% |  |
| இசுலாமாபாத் | 336,182 | 805,236 | 2,006,572 | 4.91% | 0.97% |  |
| **பாகிஸ்தான்** | **32,205,111** | **132,352,279** | **207,774,520** | **2.40%** | **100%** |  |
| ஆசாத் காஷ்மீர் | TBA | TBA | 4,045,366 | TBA | TBA |  |
| கில்ஜித்-பல்திஸ்தான் | TBA | TBA | 922,745 | TBA | TBA |  |
| **பாகிஸ்தான்** *(incl: AJK, GB)* | **TBA** | **TBA** | **212,742,631** | **TBA** | **N/A** | } |  
**பாலின அடிப்படையில் மக்கள்தொகை**  
| **மக்கள்தொகை** | மொத்தம் | 207,774,520 |
| --- | --- | --- |
| ஆண்கள் | 106,443,520 |  |
| பெண்கள் | 101,331,000 | } |
# 2017 பாகிஸ்தான் மக்கள்தொகை கணக்கெடுப்பு

## தற்காலிக முடிவுகள்

### நகர்புற மக்கள்தொகை

பாகிஸ்தானின் 10 மாநகரங்களில் 1998-ஆண்டிலிருந்து 2017 முடிய மக்கள்தொகை வளர்ச்சி 57% வளர்ந்துள்ளது.  
இந்த 10 முக்கிய நகரங்களின் மொத்த மக்கள்தொகை 1998-இல் 2,34,75,067 ஆக இருந்தது. 2017-இல் இது 4,09,56,232 உயர்ந்துள்ளது.
| சிந்து |
| --- |
# 2017 பாகிஸ்தான் மக்கள்தொகை கணக்கெடுப்பு

## இதனையும் காண்க

- 2023 பாக்கித்தான் மக்கள் தொகை கணக்கெடுப்பு
# குஜ்ரன்வாலா

**குஜ்ரன்வாலா** (**Gujranwala**) (பஞ்சாபி, ) பாகிஸ்தான் நாட்டின் பஞ்சாப் மாகாணத்தில் உள்ள குஜ்ரன்வாலா மாவட்டத்தின் தலைமையிடமும், மாநகராட்சியும் ஆகும். சீக்கியப் பேரரசை நிறுவிய மகாராஜா ரஞ்சித் சிங், குஜ்ரன்வாலா நகரத்தில் பிறந்தவர். இந்நகரம் 18-ஆம் நூற்றாண்டில் நிறுவப்பட்டது. இது கராச்சி, பைசலாபாத் நகரங்களுக்கு அடுத்து,, அதிக தொழிற்சாலைகள் கொண்ட மூன்றாவது நகரம் ஆகும்.  
இதனருகே சியால்கோட் மற்றும் குஜராத், லாகூர் போன்ற தொழில் நகரங்கள் உள்ளது.
# குஜ்ரன்வாலா

## பெயர்க் காரணம்

நாடோடி வாழ்க்கை மேற்கொண்டு ஆடு, மாடு மேய்க்கும் தொழில் உடைய குஜ்ஜர் இன மக்கள் இப்பிரதேசத்தில் அதிகமாக வாழ்ந்ததால் இந்நகரத்திற்கு குஜ்ஜரன்வாலா என பெயராயிற்று.
# குஜ்ரன்வாலா

## போக்குவரத்து

### இருப்புப் பாதைகள்

1687 கி.மீ. நீளம் கொண்ட கராச்சி - பெசாவர் இருப்புப் பாதையில் குஜரன்வாலா நகரம் உள்ளது
# குஜ்ரன்வாலா

## புவியியல்

பாகிஸ்தான் நாட்டின் பாஞ்சாப் மாநிலத்தின் வடக்கில் செனாப் ஆறு மற்றும் ராவி ஆறு]]களிடையே ரேச்னா சமவெளியில் குஜ்ரன்வாலா நகரம் உள்ளது. கடல் மட்டத்திலிருந்து 226 மீட்டர் உயரத்தில் அமைந்த குஜ்ரன்வாலா நகரம், பஞ்சாப் மாகாணத் தலைநகரான லாகூருக்கு தெற்கே 80 கி.மீ. தொலைவில் உள்ளது. குஜ்ரன்வாலா நகரத்திற்கு தெற்கே குஜராத் நகரம் மற்றும் சியால்கோட் நகரங்கள் உள்ளது.
# கேப்ரியேல் தொகுப்பு முறை

**கேப்ரியேல் தொகுப்பு முறை** (Gabriel synthesis) என்பது ஓரிணைய அல்கைல் ஆலைடுகளை ஓரிணைய அமீன்களாக மாற்றும் ஒரு வேதி வினையாகும். வழக்கமாக, இந்த வினையில் பொட்டாசியம் தாலிமைனடு பயன்படுத்தப்படுகிறது.இந்த வினையானது, இந்த வினையை முதன் முதலில் தனது இணை ஆய்வாளர் ஜேம்ஸ் டார்ன்புஸ் உடன் இணைந்து உருவாக்கிய செருமானிய வேதியியலாளர் சிக்மண்ட் கேப்ரியேல் என்பவரின் பெயரில் அழைக்கப்படுகிறது.  
கேப்ரியேல் சல்போனமைடுகள் மற்றும் இமைடுகள் ஆகியவற்றின் அல்கைலேற்றத்தையும் உள்ளடக்கி பின்னர், அமீன்களைப் பெறும் வகையில் ஏதுவாக பொதுமைப்படுத்தப்பட்டுள்ளது.  
அம்மோனியாவின் அல்கைலேற்றத்தின் மூலம் அமீன்களைப் பெறும் முறையானது பெரும்பாலும் தெரிவுசெய்யப்படாததும், செயல்திறனற்றதுமான வழிமுறையாகும். கேப்ரியேல் முறையில், தாலிமைடு எதிரயனியானது H<sub>2</sub>N<sup>−</sup> க்கான மாற்றாக பயன்படுத்தப்படுகிறது.
# கேப்ரியேல் தொகுப்பு முறை

## வழக்கமான கேப்ரியேல் தொகுப்புமுறை

இந்த முறையில், சோடியம் தாலிமைடின் சோடியம் அல்லது பொட்டாசியம் உப்பானது ஓரிணைய அல்கைல் ஆலைடுடன் *N*-அல்கைலேற்றம் செய்யப்பட்டு தொடர்புடைய *N*-அல்கைல்தாலிமைடைத் தருகிறது.  
:  
அமில நீராற்பகுப்பின் காரணமாக ஓரிணைய அமீனானது அமீன் உப்பாக வெளியிடப்படுகிறது. மாற்றாக, ஐதரசீனை உட்படுத்திய இங்-மான்ஸ்கே வழிமுறையைக் கொண்டும் இந்த செயல்முறை நிகழ்த்தப்படலாம். இந்த முறையானது ஓரிணைய அமீனுடன் தால்ஐதரசைடை வீழ்படிவாகத் தருகிறது. (C<sub>6</sub>H<sub>4</sub>(CO)<sub>2</sub>N<sub>2</sub>H<sub>2</sub>):
:C<sub>6</sub>H<sub>4</sub>(CO)<sub>2</sub>NR + N<sub>2</sub>H<sub>4</sub> → C<sub>6</sub>H<sub>4</sub>(CO)<sub>2</sub>N<sub>2</sub>H<sub>2</sub> + RNH<sub>2</sub>  
பொதுவாக கேப்ரியேல் தொகுப்பு முறை ஈரிணைய அல்கைல் ஆலைடுகளுடன் வினையைத் தரத் தவறுகிறது.
# சிக்மண்ட் கேப்ரியேல்

**சிக்மண்ட் கேப்ரியேல்** (Siegmund Gabriel) (7 நவம்பர் 1851 &ndash; 22 மார்ச் 1924) ஒரு செருமானிய வேதியியலாளர் ஆவார்.
# சிக்மண்ட் கேப்ரியேல்

## வாழ்வும் பணியும்

கேப்ரியேல் பெர்லினில் பிறந்தார். பெர்லினில் உள்ள பள்ளியில் பயின்றார். சில பருவங்களை பெர்லின் பல்கலைக்கழகத்தின் பயின்ற அவர் பின்னர் எய்டெல்பெர்க் பல்கலைக்கழகத்திற்குச் சென்றார். அங்கு அவர் இராபர்ட் வில்கெம் புன்சென் என்பவருடன் இணைந்து செய்த பணிக்காக 1874 ஆம் ஆண்டில் முனைவர் பட்டம் பெற்றார். 1921 ஆம் ஆண்டுவரை அவர் பெர்லின் பல்கலைக்கழகத்தில் பேராசிரியராக இருந்தார். 1887 ஆம் ஆண்டில் தனது இணை ஆராய்ச்சியாளர் சேம்சு டார்ன்புஷ் என்பவருடன் இணைந்து கேப்ரியேல் தொகுப்பு முறை என்ற வேதி வினையைக் கண்டறிந்தார். இவ்வினையே 1910 ஆம் ஆண்டில் இராபின்சன்-கேப்ரியேல் தொகுப்பு முறையாக மாறியது.
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

- கீழ்கண்ட இந்த வேண்டுகோள்கள், ஆலமரத்தடியில் இருந்து படியெடுக்கப்பட்டன.
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 1. Deepa arul

- **மடிக்கணி பெற ஆதரவு வேண்டல்**
எனக்கு என்று தனியாக மடிகணினி இல்லாமல் என் கணவரின் மடிகணினியையே பயன்படுத்தி வருகிறேன். அவர் மடிகணினியை பயன்படுத்தும்போதோ அல்லது அவர் வெளியே எடுத்துச் செல்லும்போதோ என்னால் பங்களிப்பை வழங்க இயலுவதில்லை. எனவே வேங்கைத் திட்டம் 2.0 வில் எனக்கு மடிகணினி வேண்டி விண்ணப்பித்துள்ளேன். உங்கள் ஆதரவை இங்கு அளிக்குமாறு வேண்டிகிறேன்--தீபா அருள் (பேச்சு) 10:08, 27 ஆகத்து 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 2. Parvathisri

வீட்டிலுள்ள கணினி பழுதடைந்த நிலையில் இருப்பதாலும், போதுமான இணைய வசதியின்மையாலும் தற்பொழுது எனது பங்களிப்புகள் வெகுவாகக் குறைந்துள்ளன. எனவே வேங்கைத் திட்டம் 2.0 இல் முழு மூச்சுடன் பங்களிக்க எனக்கு மடிக்கணினி வேண்டி விண்ணப்பித்துள்ளேன். எனக்கு தங்களின் மேலான ஆதரவினை இங்கு வழங்குமாறு தமிழ் விக்கிச் சமூகத்தினை அன்புடன் கேட்டுக்கொள்கிறேன். நன்றி --&#32;பார்வதிஸ்ரீ (பேச்சு) 18:06, 28 ஆகத்து 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 3. Sridhar G

-
எனக்கு இங்கு ஆதரவு வழங்குமாறு கேட்டுக்கொள்கிறேன். நன்றி.<font face="Casteller" size="4">ஸ்ரீ</font> <sup><font face="Lucida Handwriting" color="green">(talk)</font></sup> 01:50, 29 ஆகத்து 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 4. சே. கார்த்திகா

புதுப்பயனர் போட்டியின் போது தான் எனது பயணத்தை விக்கிப்பீடியாவில் தொடங்கினேன். ஆங்கில கட்டுரைகளை மொழிமாற்றம் செய்தேன், எனக்கு அது மிகவும் சவாலாக இருந்தது. ஏனெனில் ஆங்கிலம் மொழியில் எனக்கு சிறிது தடுமாற்றம் உண்டு. எழுத துவங்கும் பொழுது மிகவும் கடினமாக இருந்தது. முதல் கட்டுரை முடித்த பிறகு தான் எனக்கு எழுதுவதில் அதிகம் ஆர்வம் வந்தது. தொடர்ந்து கட்டுரை எழுதுவதன் மூலமாக அதிகம் கற்றுக்கொண்டேன். நான் தொடர்ந்து முயற்சி செய்து அந்த போட்டியின் வெற்றியாளர்களின் ஒருவராக இருந்தேன். அதே கற்றுக்கொள்ளும் ஆர்வத்துடன் வேங்கைத் திட்டம் 2.0 போட்டியில் பங்குபெற ஆசை. என் கணவரின் மடிக்கணினியை பயன்படுத்தி வந்தேன் தற்போது பழுதாகிவிட்டதால் புதிய மடிக்கணினி வழங்க ஆதரவு கேட்கிறேன். நன்றி. இங்கு. -சே. கார்த்திகா (பேச்சு) 16:20, 29 ஆகத்து 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 5. பாத்திமா ரினோசா

விக்கிபீடியாவின் பயனாளரான நான் புதுப் பயனர் போட்டியில் பங்குபற்றி 30 கட்டுரைகளை எழுதினேன். பொழுது போக்கிற்காக எழுத தொடங்கிய நான் எனது திறன்பேசியின் மூலம் visual editing இனால் பெரும்பாலும் போட்டிக்காக கட்டுரை எழுதி வந்தேன். கணனி வகுப்பின் கணனியையும் பாவிப்பதுண்டு. திறன்பேசியில் கட்டுரை எழுதுவது இலகுவானதல்ல. கணனி இல்லாததால் மடிக்கணனி வழங்க ஆதரவு கேட்கிறேன். என்னால் முடிந்தளவு பங்களிப்பை விக்கிபீடியாவின் வேங்கை திட்டத்தில் வழங்குவேன்.  
பயனர்:பாத்திமா ரினோசா ( பாத்திமா ரினோசா) 8:04, 31 ஆகத்து 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 6. தகவலுழவன்

எனது மடிக்கணினி சரிவர இயங்கா நிலைமையில் இருப்பதால், நான் வேங்கைத் திட்டம் 2.0 வழி, மடிக்கணினிப் பெற இங்கு ஆதரவு வழங்குமாறு கேட்டுக்கொள்கிறேன். .--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:36, 3 செப்டம்பர் 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 7. ஹிபாயத்துல்லா

என்னிடம் மடிகணினி இல்லாத காரணத்தால் விக்கி பயிலகங்களில் கூட சக விக்கிபீடியர்களிடம் இரவல் வாங்கி பயன்படுத்தி வந்தேன் என்பது முன்னணி விக்கிபீடியர்கள் அனைவரும் அறிந்ததே. தற்போது அலுவலக மேஜைக்கணினியை பயன்படுத்தி வருகிறேன். ஆகையால் என்னால் பங்களிப்பை வழங்க இயலுவதில்லை. எனவே வேங்கைத் திட்டம் 2.0 வில் எனக்கு மடிகணினி வேண்டி விண்ணப்பித்துள்ளேன் . உங்கள் ஆதரவை அளிக்குமாறு வேண்டுகிறேன்.ஹிபாயத்துல்லா (பேச்சு) 06:25, 3 செப்டம்பர் 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 8. VASANTHALAKSHMI V

தமிழ் விக்கிபீடியாவின் பயனராகிய நான் புதுப்பயனர் போட்டியில் பங்கு கொண்டு 181 கட்டுரைகளை ஆங்கிலத்திலிருந்து தமிழில் மொழி பெயர்ப்பு செய்து இரண்டாம் இடம் பிடித்துள்ளேன். மேலும், தமிழ் விக்கி மூலத்தில் இதுவரை நான்கு புத்தகங்கள் மெய்ப்புப் பணி செய்துள்ளேன். நான் தற்போது மேஜைக்கணினியை பயன்படுத்தி வருகிறேன். விரைவான இணைய வசதி சரியாக இல்லாத காரணத்தால் அதிக பங்களிப்பு செய்ய இயலவில்லை. எனவே, நான் வேங்கைத் திட்டம் 2.0 வில் எனக்கு மடிகணினி வேண்டி விண்ணப்பித்துள்ளேன் . உங்கள் ஆதரவை இங்கு அளிக்குமாறு வேண்டுகிறேன்--வசந்தலட்சுமி (பேச்சு) 16:29, 3 செப்டம்பர் 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 9. balu1967

தமிழ் விக்கிபீடியாவின் பயனராகிய நான் **புதுப்பயனர் போட்டியில்** பங்கு கொண்டு **261** கட்டுரைகளை ஆங்கிலத்திலிருந்து தமிழில் மொழி பெயர்ப்பு செய்து **முதலாம் இடம்** பிடித்துள்ளேன். இந்த கட்டுரைகள் அனைத்தும் என்னுடைய அலுவலக கணிணியை பயன்படுத்தியே பங்கு கொண்டேன். மேலும், தமிழ் விக்கி மூலத்தில் இதுவரை **மூவாயிர்த்திற்கும்** மேலான பிழைத் திருத்தங்களை முடித்துள்ளேன். **ஆறு புத்தகங்கள்** மெய்ப்புப் பணி முழுமையாக (பக்கங்கள் மஞ்சள்) செய்துள்ளேன். எனவே, தமிழ் விக்கிபீடியாவில் மேலும் அதிக பங்களிப்பினை மேற்கொள்ள எனக்கு வேங்கைத் திட்டம் 2.0 வில் எனக்கு மடிகணினி வேண்டி விண்ணப்பித்துள்ளேன் . உங்கள் ஆதரவை இங்கு அளிக்குமாறு வேண்டுகிறேன்--பாலசுப்ரமணியன் (பேச்சு) 16:50, 3 செப்டம்பர் 2019 (UTC)
# விக்கிப்பீடியா:வேங்கைத் திட்டம் 2.0/மடிக்கணினி-இணைய இணைப்பு-வேண்டுகோள்கள்

### 10. TVA ARUN

தமிழ் இணையக்கல்விக்கழகத்தின் உதவி இயக்குநர் (இணைய மேலாண்மை) பொறுப்பில் முனைவர் தமிழ்ப்பரிதி பணியாற்றியபோது ** தமிழ் உள்ளடக்கம் கொண்ட ஆங்கில விக்கிபீடியர்களுக்கான பயிலரங்கை** தமிழ் இணையக்கல்விக்கழகத்தில் (14 & 15 நவம்பர் 2015) அவருடன் இணைந்து ஒருங்கிணைப்பு பணிகளை மேற்கொண்டு நடத்தினோம். அந்நிலையில் பங்கேற்பாளர்களுக்கு கூடுதல் மடிக்கணினி தேவைப்பட்ட நிலையில் எனது மடிக்கணினியை வழங்கினேன். சென்னை பெரு வெள்ளத்தின் முதல் இரு நாட்களில் சனி, ஞாயிறு அன்று நிகழ்வு முடிந்த நிலையில் அலுவலகம் வெள்ளத்தால் சூழப்பட்ட நிலையில் எனது மடிக்கணினி நீரில் முழுமையாக மூழ்கிப்போனது. அத்தகைய நிலையிலும் இன்று வரை எனது விக்கி பங்களிப்பு தொடர்ந்தே வருகிறது. தமிழக அரசு சார்பில் த.இ.க. பங்களிப்பில் விக்கியினை தொடர்ந்து மாணவர்களிடத்தில் கொண்டு சேர்த்து வருகிறேன். பணி தொடர ஊக்கமளிக்ககும் விதமாக மடிக்கணினி வழங்க விண்ணப்பித்துள்ளேன். ஆதரவு வழங்க அன்புடன் அழைக்கின்றேன். எனது விண்ணப்பம் --TVA ARUN (பேச்சு) 04:53, 10 செப்டம்பர் 2019 (UTC)
# விக்கிப்பீடியா:வேங்கைத் திட்டம் 2.0/அறிவிப்புகள்

- கீழ்கண்ட இந்த அறிவிப்புகள் ஆலமரத்தடியில் இருந்து படியெடுக்கப்பட்டன.
# விக்கிப்பீடியா:வேங்கைத் திட்டம் 2.0/அறிவிப்புகள்

## அறிவிப்பு-1

- **Project Tiger 2.0** (தமிழில் மொழிபெயர்த்தவர்:பயனர்:Sridhar G)  
*Sorry for writing this message in English - feel free to help us translating it*
<div>
<div lang="en" dir="ltr">  
வேங்கைத் திட்டம் 2.0 / GLOW  
வணக்கம்,
**வேங்கைத் திட்டம் 2.0 / GLOW**மிக விரைவில் தொடங்கப் போகிறது என்பதை உங்களுக்குத் தெரிவிப்பதில் மகிழ்ச்சியடைகிறோம். வேங்கைத் திட்டத்தின் முதலாம் ஆண்டில் பல இந்திய விக்கிமீடியா சமூகங்களின் உற்சாகமான பங்களிப்பினைக் கண்டோம். வேங்கைத்திட்டம் 1.0 பற்றி அறிய இந்தப் பக்கத்தைப் பார்க்கவும். **இந்தப் பக்கத்தைப் பார்க்கவும்.**  
வேங்கைத் திட்டம் 1.0 போலவே இந்த ஆண்டும் இரு கூறுகளைக் கொண்டிருக்கும்.
- உள்கட்டமைப்பு வசதிகளை அளித்தல்:இந்திய விக்கிமீடியர்களுக்கு 6 மாதங்களுக்கு இணைய வசதிஅளித்தல் மற்றும் குரோம் புக் வழங்குதல்.
- கட்டுரைப் போட்டி: இந்திய விக்கிமீடியா சமூகங்களுக்காக மூன்று மாத கட்டுரைப் போட்டி நடத்துதல். பல விக்கிபீடியா சமூகங்களின் பின்னூட்டங்கள் மற்றும் சில விக்கிமீடியா சமூக பங்களிப்பாளர்களின் கட்டுரைத் தலைப்பினை சேகரிக்கும் செயல்முறைகள் போன்றவற்றினைக் கருத்தில்கொண்டுள்ளோம். கட்டுரைத் தலைப்புகள் பின்வரும் இருபிரிவுகளில் அடங்கலாம்.
1. கூகுள் வழங்கும் தலைப்புகள்
1. விக்கி சமூகங்கள் வழங்கும் தலைப்புகள்: கூகுள் நிறுவனம் வழங்கிய தலைப்புகளை இறுதியாக தலைப்புகளை முடிவு செய்யும் முன்னர் அந்தந்த விக்கிபீடியாவின் போட்டி ஒருங்கிணைப்பாளர்களுக்கு /உறுப்பினர்களுக்கு வழங்கப்படும். அவர்கள் தங்களின் சமூக உறுப்பினர்களின் கருத்தினை ஆலமரத்தடியில் அல்லது சமூக ஊடகங்களிலோ உரையாடி இறுதி செய்யலாம்.  
நன்றி,  
Message sent by MediaWiki message delivery (பேச்சு) 13:42, 20 ஆகத்து 2019 (UTC)
</div>
</div>
# விக்கிப்பீடியா:வேங்கைத் திட்டம் 2.0/அறிவிப்புகள்

## அறிவிப்பு-2

- **Project Tiger important 2.0 updates**  
<div>
<div lang="en" dir="ltr">
<div> **Infrastructure support**</div>  
Did you know that applications for Chromebooks and Internet stipends under Project Tiger 2.0 are open since 25th August 2019?  
We have already received 35 applications as of now from 12 communities. If you are interested to apply, please visit the **support page** and apply on or before 14 September 2019.
</div>
</div>
<div>
<div lang="en" dir="ltr">
<div> **Article writing contest**</div>  
As part of the article writing contest of Project Tiger 2.0, we request each community to create their own list by discussing on the village pump and put it on respective **topic list**.  
We also request you to create a pan India article list which needs to be part of writing contest by voting under each topic **here**  
</div>
</div>  
For any query, feel free to contact us on the **talk page** 😊  
Thanks for your attention  
Ananth (CIS-A2K) using MediaWiki message delivery (பேச்சு) 13:20, 29 ஆகத்து 2019 (UTC)
# ஆனந்த் உயர் தொழில்நுட்ப கல்வி நிறுவனம்

**ஆனந்த் இன்ஸ்டிடியூட் ஆப் ஹையர் டெக்னாலஜி** (Anand Institute of Higher Technology) என்பது இந்தியாவின், தமிழ்நாட்டின், சென்னை, கேளம்பாக்கத்தில் அமைந்துள்ள ஒரு பொறியியல் கல்லூரி ஆகும் . இக்கல்லூரியானது டி. கலசலிங்கத்தால் நிறுவப்பட்டது. இது கலசலிங்கம் பல்கலைக்கழகத்தின் சகோதரி நிறுவனம் ஆகும். இந்த நிறுவனத்திற்கு டி. கலசலிங்கத்தின் மனைவி திருமதி. கே. ஆனந்தம் அம்மாள் பெயர் இடப்பட்டுள்ளது. இக்கல்லூரியில் ஆறு துறைகளில், இளங்கலை பொறியியல் படிப்புகளை வழங்கப்படுகின்றன, 2012-2013 ஆம் ஆண்டில் ஆனந்த் ஸ்கூல் ஆப் ஆர்க்கிடெக்சர் நிறுவப்பட்டது. மாணவர்களுக்கும், மாணவிகளுக்கும் தனித்தனி விடுதி வசதிகள் வழங்கப்படுகின்றன. போக்குவரத்து வசதியானது இங்கு உள்ள 40 பேருந்துகளால் வழங்கப்படுகின்றன. இந்த பேருந்துகள் சென்னையின் கிட்டத்தட்ட அனைத்து பகுதிகளுக்கும் சென்றுவருகின்றன.  
இந்த கல்லூரியில் 1500 பேர் அமரக்கூடிய முதன்மை விளையாட்டு அரங்கமும், 150 பேர் அமரக்கூடிய ஒரு சிறிய விளையாட்டு அரங்கமும் உள்ளது. இரண்டு விளையாட்டு அரங்கங்களும் குளிர்சாதன வசதியைக் கொண்டுள்ளன.
# ஏ. வி. சி. பொறியியல் கல்லூரி

**ஏ. வி. சி. பொறியியல் கல்லூரி** (A. V. C. College of Engineering) என்பது தமிழ்நாட்டின், மயிலாடுதுறை மாவட்டம், மயிலாடுதுறையில் அமைந்துள்ள ஒரு சுயநிதி பொறியியல் கல்லூரி ஆகும்.
# ஏ. வி. சி. பொறியியல் கல்லூரி

## வரலாறு

ஏ. வி. சி பொறியியல் கல்லூரியானது 1996 ஆம் ஆண்டு ஏ. வி. அறக்கட்டளைகளால் தொடங்கப்பட்டது, இந்த அறக்கட்டளையானது 1955 இல் ஏ. வி. சி கல்லூரியையும் 1983 இல் ஏ. வி. சி பால்தொழில்நுட்பக் கல்லூரியையும் தொடங்கி அதன் மூலம் அதன் கல்வி சேவைகளைத் தொடங்கியது.  
இப்பொறியியல் கல்லூரிக்கு அகில இந்திய தொழில்நுட்ப கல்விக் குழு (AICTE) ஒப்புதல் அளித்துள்ளது மேலும் இது ஐஎஸ்ஓ 9001: 2015 சான்றளிக்கப்பட்ட நிறுவனமாகும்.
# ஏ. வி. சி. பொறியியல் கல்லூரி

## இணைவு

ஏ. வி. சி பொறியியல் கல்லூரியானது தற்போது சென்னை அண்ணா தொழில்நுட்ப பல்கலைக்கழகத்துடன் இணைவுபெற்றுள்ளது.
# விக்கிப்பீடியா:வேங்கைத் திட்டம் 2.0/தலைப்புகள்

**இங்குள்ள தலைப்புகளில் மாற்றங்கள் செய்ய வேண்டாம் **
வேங்கைத் திட்டம் கட்டுரைப் போட்டியின் கீழ், உருவாக்க/விரிவாக்க வேண்டிய கட்டுரைகளின் தலைப்புகளைக் கீழே காணலாம். இந்தப் பட்டியல்களில் இருந்து உங்களுக்கு விருப்பமான தலைப்பில் கட்டுரை எழுதலாம். <big>**நீங்கள் தேர்வு செய்யப்போகும் தலைப்புகளை மற்ற பயனர்கள் தேர்வு செய்துள்ளனரா என்பதனை இங்கு சரிபார்த்துக் கொள்ளவும்**<big/>
# விக்கிப்பீடியா:வேங்கைத் திட்டம் 2.0/தலைப்புகள்

## உலகளாவிய தலைப்புகள்

- **ஒவ்வொரு விக்கிப்பீடியாவிலும் இருக்க வேண்டிய 10,000 கட்டுரைகள்**
# விக்கிப்பீடியா:வேங்கைத் திட்டம் 2.0/தலைப்புகள்

## இந்தியத் தலைப்புகள்

- **ஒவ்வொரு இந்திய மொழி விக்கிப்பீடியாவிலும் இருக்க வேண்டிய கட்டுரைகள்**
# விக்கிப்பீடியா:வேங்கைத் திட்டம் 2.0/தலைப்புகள்

## தமிழ்ச் சமூகம் பரிந்துரைத்தவைகள்

- **தமிழ் விக்கிப்பீடியர் சமூகம் பரிந்துரைக்கும் 500 தலைப்புகள்**
# விக்கிப்பீடியா:வேங்கைத் திட்டம் 2.0/தலைப்புகள்

## கூகுள் பரிந்துரைத்துள்ள கட்டுரைகள் (புதிது)

- '''புதிதாக உருவாக்கலாம் என்று கூகுள் பரிந்துரைத்துள்ள கட்டுரைகள்
# விக்கிப்பீடியா:வேங்கைத் திட்டம் 2.0/தலைப்புகள்

## கூகுள் பரிந்துரைத்துள்ள கட்டுரைகள் (விரிவு)

- **விரிவாக எழுதலாம் என்று கூகுள் பரிந்துரைத்துள்ள கட்டுரைகள்**
# விக்கிப்பீடியா:வேங்கைத் திட்டம் 2.0/தலைப்புகள்

## சகோதரப் போட்டித் தலைப்புகள்

வேங்கைத் திட்டத்துடன் இணைந்து நடைபெறும் இதர திட்டங்களுக்கு எழுதும் கட்டுரையை இப்போட்டிக்கும் சமர்ப்பிக்கலாம்.
- விக்கி மகளிர் போட்டிக்கான தலைப்புகள் - **முன்னுரிமைப் பட்டியல் பார்க்கவும்**.
# ஏ. ஆர். ஜே பொறியியல் மற்றும் தொழில்நுட்பக் கல்லூரி

**ஏ. ஆர். ஜே இன்ஜினியரிங் அண்ட் டெக்னாலஜி** (*A.R.J College of Engineering and Technology*) என்பது திருவாரூர் மாவட்டம், மன்னார்குடியில் அமைந்துள்ள ஒரு பொறியியல் மற்றும் தொழிநுட்பவியல் கல்லூரி ஆகும். இந்தக் கல்லூரி தற்போது திருச்சிராப்பள்ளியில் உள்ள அண்ணா தொழில்நுட்ப பல்கலைக்கழகத்துடன் இணைவுபெற்றுள்ளது.
# ஆலிம் முகம்மது சாலிகு பொறியியல் கல்லூரி

**ஆலிம் முகம்மது சாலேஹ் பொறியியல் கல்லூரி** (Aalim Muhammed Salegh College of Engineering) அல்லது **ஏ. எம். எஸ். பொறியியல் கல்லூரி** என்பது அண்ணா பல்கலைக்கழகத்துடன், இணைவுபெற்ற ஒரு கல்லூரி ஆகும். இது இந்தியாவின, தமிழ்நாட்டின், சென்னை, ஆவடி, முத்தாபுதுப்பேட்டையில் அமைந்துள்ளது.
# ஆலிம் முகம்மது சாலிகு பொறியியல் கல்லூரி

## வசதிகள்

- நூலகம்
- எண்ணியல் நூலகம்
- ஆலோசனை மையம்
- விடுதி
- போக்குவரத்து
- உள்கட்டமைப்பு வசதிகள்
- காப்பீடு
- கூடம்
- உட்புற மற்றும் வெளிப்புற விளையாட்டுகள்
- ஆளுமை மேம்பாடு
- இணையம் 24x7
- சிபிசிடி செல்
# ஆலிம் முகம்மது சாலிகு பொறியியல் கல்லூரி

## படிப்புகள்

-> இளநிலை பட்டம்: -> பிஇ: -
- கணினி அறிவியல்
- மின்னணு மற்றும் தொடர்பியல்
- மின் மற்றும் மின்னணு
- கட்டடப்பொறியியல்
- எந்திரவியல்
-> பி.டெக்:-
- தகவல் தொழில்நுட்பம்
-> பி.ஆர்க்: -
- கட்டுமானவியல்.
-> முதுகலை:
- முதுகலை வணிக மேலாண்மை
- முதுகலை கணினி பயன்பாட்டியல்
# ஆதி பொறியியல் மற்றும் தொழில்நுட்பக் கல்லூரி

**ஆதி பொறியியல் மற்றும் தொழில்நுட்பக் கல்லூரி** (Adhi College Of Engineering and Technology) ( **ACET** ) என்பது இந்தியாவின் தமிழ்நாட்டின், சென்னை, ஒராகடத்தில் அமைந்துள்ள ஒரு பொறியியல் கல்லூரி ஆகும். இக்கல்லூரியானது அரசியல்வாதி முனு ஆதியின் நினைவாக 2008 இல் தொடங்கப்பட்டது. இக்கல்லூரிக்கு புது தில்லியின் அகில இந்திய தொழில்நுட்பக் கல்விக் குழு (AICTE) ஒப்புதல் அளித்தது.
# ஆதி பொறியியல் மற்றும் தொழில்நுட்பக் கல்லூரி

## வரலாறு

### ஆரம்ப ஆண்டுகள்

இக்கல்லூரியானது 2008 ஆம் ஆண்டு கீழ்கண்ட நான்கு பொறியியல் பாடப்பிரிவுகளான எலக்ட்ரானிக்ஸ் மற்றும் கம்யூனிகேஷன் இன்ஜினியரிங், கம்ப்யூட்டர் சயின்ஸ் இன்ஜினியரிங், எலக்ட்ரிக்கல் இன்ஜினியரிங், தகவல் தொழில்நுட்பம் மற்றும் முதுகலை வணிக மேலாண்மை துறையில் ஒரு முதுகலை பாடப்பிரவுடன் துவக்கப்ட்டது. இதன் பின்னர் இயந்திரப் பொறியியல், குடிசார் பொறியியல் ஆகிய இளம் பொறியியல் பாடப் பிரிவுகள் துவக்கப்பட்டன.
# ஆதி பொறியியல் மற்றும் தொழில்நுட்பக் கல்லூரி

## வரலாறு

### விரிவாக்கம்

2014 ஆம் ஆண்டு கல்லூரியில் இரண்டு முதுகலை பொறியியல் பாடப்பிரிவுகள் துவக்கப்பட்டன, அவை எம்.இ. கம்யூனிகேஷன்ஸ் சிஸ்டம், எம்.இ இன்ஜினியரிங் டிசைன் செயல்முறை ஆகியவையாகும். 2016–2017 கல்வியாண்டில் கல்லூரி மின்னணு மற்றும் தகவல் தொடர்பு பொறியியல், இயந்திரப் பொறியியல், இயற்பியல் மற்றும் வேதியியல் ஆகிய துறைகளில் நான்கு முனைவர் பட்டப் படிப்புகளை வழங்கத் தொடங்கியது.
# ஆதி பொறியியல் மற்றும் தொழில்நுட்பக் கல்லூரி

## அங்கீகாரம்

இந்த கல்லூரியானது ஐஎஸ்ஓ 9001: 2008 சான்றளிக்கப்பட்ட நிறுவனமாகும். இதற்கு AICTE ஒப்புதல் அளித்துள்ளது. கல்லூரி UGC ACT 1956 இன் U / S 12 (B) மற்றும் 2 (F) ஐ அங்கீகரித்துள்ளது
# ஆதி பொறியியல் மற்றும் தொழில்நுட்பக் கல்லூரி

## சர்வதேச புரிந்துணர்வு ஒப்பந்தங்கள்

ஏசிஇடியானது வெளிநாட்டு பல்கலைக்கழகத்துடன் பல புரிந்துணர்வு ஒப்பந்தங்களில் கையெழுத்திட்டுள்ளது:  
- ஸ்டெய்ன்பீஸ்-ஹோட்சுலே பெர்லின்
- ஜெர்மன் மைய மேம்பட்ட கல்வியகம்
- ஆஸ்டின் பல்கலைக்கழகம்
- வோல்கைட் பல்கலைக்கழகம்
# ஆதி பொறியியல் மற்றும் தொழில்நுட்பக் கல்லூரி

## வசதிகள்

இக்கல்லூரியில் எலெக்ட்ரானிக்ஸ் மற்றும் கம்யூனிகேஷன் இன்ஜினியரிங், இயந்திரப் பொறியியல், இயற்பியல் மற்றும் வேதியியல் ஆகியவற்றிற்கான ஆராய்ச்சி வசதிகளை கொண்டுள்ளது. கல்லூரி நூலகத்தில் 16000 க்கும் மேற்பட்ட புத்தகங்கள் மற்றும் 45 தேசிய மற்றும் சர்வதேச பத்திரிகைகளுக்கு சந்தா செலுத்தப்படுகிறது. கல்லூரி விளையாட்டு அரங்கில் 1200 பேர் அமரக்கூடிய வசதி உள்ளது. கல்லூரியில் ஒரு தடகள தடம், இரண்டு கைப்பந்து களங்கள், ஒரு கூடைப்பந்து மைதானம், ஒரு கால்பந்து மைதானம், ஒரு பூப்பந்து களம் ஆகியன உள்ளன.
# அக்னி தொழில்நுட்பக் கல்லூரி

**அக்னி தொழில்நுட்பக் கல்லூரி** (Agni College of Technology) (ACT) என்பது 2001 ஆம் ஆண்டில் **ஸ்ரீ பாலாஜி தொண்டு மற்றும் கல்வி அறக்கட்டளையால்** நிறுவப்பட்ட ஒரு பொறியியல் கல்லூரி ஆகும். இது இந்தியாவின், தமிழ்நாட்டின், சென்னையில் அமைந்துள்ளது. இந்த கல்லூரிக்கு புது தில்லியில் உள்ள ஏ.ஐ.சி.டி.இ, அங்கிகாரம் அளித்துள்ளது. இக்கல்லூரி சென்னை அண்ணா பல்கலைக்கழகத்துடன் இணைவுபெற்றுள்ளது. மேலும் இது ஐ.எஸ்.ஓ 9001: 2008 சான்றளிக்கப்பட்ட நிறுவனமாக உள்ளது.
# அக்னி தொழில்நுட்பக் கல்லூரி

## துறைகள்

இளம் பொறியியல் பாடத்திட்டங்கள்  
- வான்வெளிப் பொறியியல்
- மெக்கானிக்கல் &amp;amp; ஆட்டோமேஷன் இன்ஜினியரிங்
- கணினி அறிவியல் மற்றும் பொறியியல்
- மின் மற்றும் மின்னணுவியல் பொறியியல்
- மின்னணுப் பொறியியல்
- இயந்திரப் பொறியியல்
- தகவல் தொழில்நுட்பம்
- எந்திர மின்னணுவியல்
- குடிசார் பொறியியல்
- உயிர்மருத்துவப் பொறியியல்
- வேதிப் பொறியியல்  
முதுகலைப் படிப்புகள்  
- முதுகலை வணிக மேலாண்மை
- எம்.இ. கணினி அறிவியல் மற்றும் பொறியியல்
- எம்.இ. தொடர்பியல் அமைப்புகள்
- எம்.இ. பவர் எலக்ட்ரானிக்ஸ் மற்றும் டிரைவ்கள்
- எம்.இ. கட்டமைப்பு பொறியியல்
- எம்.இ. உற்பத்தி பொறியியல்
# அக்னி தொழில்நுட்பக் கல்லூரி

## ஆராய்ச்சி மற்றும் மேம்பாடு

இக்கல்லூரி மாணவர்களுக்கு உயர்தர ஆராய்ச்சி பயிற்சி வழங்க, "ஆராய்ச்சி மற்றும் மேம்பாட்டு அக்னி மையம்" நிறுவப்பட்டுள்ளது. இந்த மையமானது இஸ்ரோவின் புகழ்பெற்ற அறிவியலாளரும், மற்றும் சந்திரயான்-1 மற்றும் சந்திரயான்-2 ஆகியவற்றின் திட்ட இயக்குநருமான முனைவர் மயில்சாமி அண்ணாதுரையால் 2012 ஏப்ரல் 14 அன்று திறந்துவைக்கப்பட்டது.  
- Kindling the Scientific Spirit in Young Minds தி நியூ இந்தியன் எக்சுபிரசு 5 February 2015.
- Meet discusses industry, institution collaboration தி நியூ இந்தியன் எக்சுபிரசு 1 July 2014.
- Alumini Meet of Agni College Held தி நியூ இந்தியன் எக்சுபிரசு 15 July 2014.
# கானுயிரின வளாகங்கள்

**கானுயிரின வளாகங்கள்** என்பது காட்டு விலங்குகள் நடமாடும் குறிப்பிட்ட பகுதிகளை குறிக்கப்பயன்படும் சொல்லாகும். மலைவாழ் உயிரினங்களும் கானக உயிரினங்குகளும் கடல்வாழ் உயிரினங்குகளும் பயன்படுத்தும் பாதைகளில் மனிதர்கள் ஆக்கிரமிப்பு செய்வதால் தங்கள் வழக்கமான பாதையைவிட்டு விலங்குகள் விலகி வரவும் இதனால் மனிதர்களுடன் பிணக்கு ஏற்படவும் நேர்கிறது. இந்தப்பகுதிகளை வளாகங்கள் என்கின்றனர். இந்தப்பகுதிகள் விலங்குகளின் உணவுத்தேவை, இடப்பெயர்வு, இனப்பெருக்கம் போன்றவற்றை சார்ந்து குறிக்கப்படுகிறது.
# தேசிய குடிமக்கள் பதிவேடு (அசாம்)

**தேசிய குடிமக்கள் பதிவேடு** (**National Register of Citizens (NRC)** (ৰাষ্ট্ৰীয় নাগৰিক পঞ্জীকৰণ) இந்தியக் குடிமக்கள் தொடர்பான பதிவுகள் உள்ளடக்கியது. 1951 இந்திய மக்கள்தொகை கணக்கெடுப்பின் போது அசாம் மாநிலத்தில் மட்டும் முதன் முறையாக தேசிய குடிமக்கள் பதிவேடு பராமரிக்கப்பட்டது.பின்னர் தேசிய குடிமக்கள் பதிவேடு அசாம் மாநிலத்தில் தொடர்ந்து பராமரிக்கப்படவில்லை.  
டிசம்பர் 1971-இல் நடைபெற்ற இந்திய-பாகிஸ்தான் போர், 1971 மற்றும் வங்காளதேச விடுதலைப் போரின் போது, ஒரு கோடிக்கும் மேற்பட்ட வங்காளதேச மக்கள், இந்தியாவின் அசாம், மேற்கு வங்காளம், திரிபுரா, மேகாலயா போன்ற மாநிலங்களில் குடியேறினர். இந்திய அரசு மற்றும் அசாம் மாநில அரசு, அசாமில் குடியேறிய வங்க தேசத்தவர்களுக்கு, இந்தியக் குடிமக்களுக்கு வழங்கப்படும் வாக்குரிமை போன்ற அனைத்து உரிமைகளையும் வழங்கினார். இதனால் அசாமில் குடியேறிய வங்க தேசத்தவர்களால் தங்களது வேலைவாய்ப்பு, அரசியல், கல்வி, சமூகப் பொருளாதரத்தில் தாங்கள் பாதிக்கப்படுவதாக உணர்ந்த அசாமியர்கள், வங்கதேசத்தவர்களை அசாம் மாநிலத்திலிருந்து வெளியேற்றக் கோரி அனைத்து அசாமிய மாணவர் அமைப்புகள் பெரும்போராட்டங்களும், வன்முறைகளும் மேற்கொண்டனர்.  
அசாம் மக்களின் உரிமைகள் காக்கப்படவேண்டும், வெளிநாட்டினர் (வங்க தேசத்தவர்) வெளியேற்றப்பட வேண்டும் என்ற கோரிக்கையை முன் வைத்து தொடங்கப்பட்ட அசாம் கண பரிசத் கட்சி வென்று அசாம் மாநிலத்தில் 1985 முதல் 1989 மற்றும் 1996 முதல் 2001 இருமுறை ஆட்சி பொறுப்பேற்றது.  
அசாமில் வெளிநாட்டவர் எனும் பிணக்கை தீர்க்க இந்திய உச்ச நீதிமன்றம் அறிவுறுத்தலின்படி, அசாமில் மட்டும் தேசிய குடிமக்கள் பதிவேடு தயாரிக்கும் பணியை உச்ச நீதிமன்ற கண்காணிப்புடன் இந்திய அரசு 2013-இல் தொடங்கியது.
1951-ஆம் ஆண்டு தேசிய குடிமக்கள் பதிவேட்டில் இடம் பெற்றவர்கள் அல்லது 1971-ஆம் ஆண்டு மார்ச் 24-ஆம் தேதி நள்ளிரவுக்கு முன்பாக இந்தியாவில் வசித்து, வாக்காளர் பட்டியலில் இடம் பிடித்தவர்கள் மட்டுமே தேசிய குடிமக்கள் பதிவேட்டில் இடம் அளிப்பது என முடிவு எடுக்கப்பட்டது.  
இதனால் வங்கதேசத்திலிருந்து அகதிகளாக அசாமில் வந்த மக்களில் இந்துக்கள் பலரின் பெயர் விடுபடுவதாக அசாம் மாநில பாரதிய ஜனதா கட்சியினர் கவலை தெரிவித்தனர். இதையடுத்து வெளிநாடுகளிலிருந்து அகதிகளாக வந்த இந்துக்கள், சீக்கியர்கள், பெளத்தர்களை தேசிய குடிமக்கள் பதிவேட்டில் சேர்த்துக் கொள்வது என இந்திய அரசு முடிவெடுத்தது. இதற்கு அசாம் கண பரிசத் உள்ளிட்ட பல கட்சிகளும் எதிர்ப்பு தெரிவித்தன. வெளிநாட்டைச் சேர்ந்த அனைவரையும் வெளியேற்ற வேண்டும் என அந்த கட்சிகள் கோரிக்கை விடுத்து வருகின்றன. ஏற்கெனவே இரண்டு முறை தேசிய குடிமக்கள் பதிவேடு வரைவு பட்டியல் வெளியிடப்பட்டன. இதில் லட்சக்கணக்கானோர் பெயர்கள் விடுபட்டுள்ளதாக புகார் எழுந்துள்ளது. இந்தநிலையில் உச்ச நீதிமன்ற உத்தரவுபடி அசாம் தேசிய குடிமக்கள் பதிவேடு 31 ஆகஸ்டு 2019 அன்று வெளியிடப்பட்டது.  
அசாம் தேசிய குடிமக்கள் பதிவேட்டில் பதிவு செய்துகொள்ள 3,30,27,661 பேர் பதிவு செய்திருந்தனர். அவர்களில் 3,11,21,004 பேர்கள் மட்டும் பட்டியலில் உள்ளது. மீதமுள்ள 19,06,657 பேர்களின் பெயர்கள் பட்டியலில் இடம் பெறவில்லை என்பதால் அசாமில் சச்சரவு நிலவுகிறது.
# தேசிய குடிமக்கள் பதிவேடு (அசாம்)

## தேசிய குடிமக்கள் பதிவேட்டின் நோக்கம்

அசாம் மாநிலத்தில் வாழும் இந்தியக் குடிமக்களை கண்டறியவும், அசாமில் சட்டபூர்வமற்ற வாழும் வேற்று நாட்டு குடிமக்கள் மற்றும் அவர்களின் வழித்தோன்றல்களை கண்டறிந்து வெளியேற்றவும், இந்திய உச்ச நீதிமன்றத்தின் ஆனையின் பேரில், 2013-வது ஆண்டு முதல் அசாமில் தேசிய குடிமக்கள் பதிவேடு பராமரிக்கும் பணி துவங்கியது.
# தேசிய குடிமக்கள் பதிவேடு (அசாம்)

## பின்னணி

இந்திய விடுதலைக்குப் பின்னர் 1948 மற்றும் 1971 வங்காளதேச விடுதலைப் போரின் போது வங்காள தேசத்திலிருந்து (முன்னர் கிழக்கு பாகிஸ்தான்) இலட்சக் கணக்கான மக்கள் இந்தியாவில் குறிப்பாக அசாம் மாநிலத்தில் குடியேறினர். சட்டத்திற்கு புறம்பான வங்காள தேசத்தவர்களின் இலட்சக்கணக்கான மக்களின் நுழைவால், அசாம் மக்களின் உரிமைகள் பறிக்கப்படுவதாக உணர்ந்த அனைத்து அசாம் மாணவர்கள் ஒன்றியம் 1979-இல் அசாமில் சட்டவிரோதமாக குடியேறி வாழும் வங்காள தேச மக்களை வெளியேற்ற வேண்டும் எனக்குரல் எழுப்பி ஆறு ஆண்டுகள் தொடர் போராட்டங்கள் செய்தனர்.  
இதன் விளைவாக அனைத்து அசாம் மாணவர்கள் ஒன்றியமும், இந்திய அரசு மற்றும் அசாம் மாநில அரசுகளும் இணைந்து, அசாமில் வாழும் வெளிநாட்டவர்களை வெளியேற்றுவது தொடர்பாக 15 ஆகஸ்டு 1985 அன்று இந்தியப் பிரதமர் இராஜீவ் காந்தி முன்னிலையில் அஸ்ஸாம் அக்கார்ட் என்ற ஒப்பந்தம் செய்து கொள்ளப்பட்டது.  
பின்னர் இவ்வொப்பந்தம் முறிந்ததால் அசாமில் மாணவர்கள் கலவரம் வெடித்தது. தன் விளைவாக 25 மார்ச் 1971 அன்றிலிருந்து அசாமில் வாழும் வங்காள தேசத்தவர்களை கண்டுபிடித்து வெளியேற்ற, அசாமி மட்டும் தேசிய குடிமக்கள் பதிவேட்டை புதுப்பிக்க சட்டப்படி முடிவு எடுக்கப்பட்டது.  
இதன் தொடர்ச்சியாக தேசிய குடிமக்கள் பதிவேட்டை புதுப்பிக்க, முதன்முறையாக அசாம் மாநிலத்தின்
காமரூப் மாவட்டம் மற்றும் பார்பேட்டா மாவட்டம் ஆகிய இரு மாவட்டங்களில் முன்னோடித் திட்டமாக தேசிய குடிமக்கள் பதிவேட்டை புதுப்பிக்கும் பணி மீண்டும் 2010-இல் செயல்ப்படுத்தப்பட்டது. இதற்கு பெரும் எதிர்ப்பு கிளம்பவே நான்கு வாரங்களில் இப்பணி நிறுத்தி வைக்கப்பட்டது.  
2013-இல் இந்திய உச்ச நீதிமன்றம், அசாம் மாநிலத்தில் வாழும் சட்டவிரோத குடியேறிகளை கண்டறிய மீண்டும் தேசிய குடிமக்கள் பதிவேட்டை புதுப்பிக்க வேண்டும் என ஆனையிட்டது. இதனால் 6 டிசம்பர் 2013 முதல் அசாமில் தேசிய குடிமக்கள் பதிவேட்டை புதுப்பிக்கும் கடினமான பணி துவங்கியது.
.
# தேசிய குடிமக்கள் பதிவேடு (அசாம்)

## தேசிய குடிமக்கள் பதிவேட்டை புதுப்பிப்தற்கான வழிகாட்டுதல்கள்

இந்திய குடிமக்கள் சட்டம், 1955-இல் கூறியவாறு தேசிய குடிமக்கள் பதிவேட்டை புதுப்பிக்க வேண்டும். மேலும் பதிவேட்டை புதுப்பிக்கும் போது குடியுரிமை (குடியுரிமைப் பதிவு மற்றும் தேசிய அடையாள அட்டை) விதிகள், 2003-ஐ (The Citizenship (Registration of Citizens and Issue of National Identity Cards) Rules, 2003) கவணத்தில் கொள்ள வேண்டும்.
24 மார்ச் (நடு இரவு) 1971 அன்றும், அதற்கு முன்னர் உள்ள 1971-ஆம் ஆண்டு வாக்காளர் பட்டியல் போன்ற ஆவணங்களை சரிபார்த்து, 1951 குடிமக்கள் பதிவேட்டை புதுப்பிக்க வேண்டும்.
# தேசிய குடிமக்கள் பதிவேடு (அசாம்)

## தேசிய குடிமக்கள் பதிவேட்டை புதுப்பிப்தற்கான வழிகாட்டுதல்கள்

### குடிமக்கள் பதிவேட்டில் பதவி செய்வதற்கான தகுதிகளும், வரையறைகளும்

- 1951-ஆம் ஆண்டில் இந்திய தேசிய குடிமக்கள் பதிவேட்டில் பெயர் இருக்க வேண்டும்.
- 24 மார்ச் 1971 (நடு இரவுக்கு) முன்னதாக இந்திய வாக்காளர் பட்டியலில் பெயர் இருக்க வேண்டும்.
- மேற்படி பட்டியலில் பெயர் உள்ளவர்களில் வழித்தோன்றல்கள்.
- 1 சனவரி 1966 முதல் 25 மார்ச் 1971க்கு முன்னர் அசாமில் குடியேறி முறையாக அரசிடம் பதிவு செய்து கொண்ட வெளிநாட்டு அகதிகள் மற்றும் அவர்களது வழித்தோன்றல்கள்.
- D வாக்காளர்களும் பதிவேட்டில் தங்களது பெயரை பதிவு செய்து கொள்ளலாம்.
- 24 மார்ச் 1971 (நடுஇரவு) முன்னர் இந்திய அரசு அல்லது அசாம் அரசின் ஆவணங்களைக் கொண்டு தேசிய குடிமக்கள் பதிவேட்டில் பெயரை பதிவு செய்யலாம்.
- 24 மார்ச் 1971 பிறகு அசாமில் குடியேறிய பிற இந்திய மாநிலத்தவர்கள் மற்றும் அவர்களது வழித்தோன்றல்கள் தேசிய குடிமக்கள் பதிவேட்டில் தங்கள் பெயரை பதிவு செய்யலாம்.
- அசாம் மாநிலத்தின் அனைத்து தேயிலைத் தோட்டத் தொழிலாளர்கள் தேசிய குடிமக்கள பதிவேட்டில் பதிவு செய்ய தகுதியுடைவர்கள் ஆவர்.
# தேசிய குடிமக்கள் பதிவேடு (அசாம்)

## தேசிய குடிமக்கள் பதிவேட்டில் பதிவு செய்ய வேண்டுதற்கான ஆவணங்கள்

### ’அ’ பிரிவு ஆவணங்கள் பட்டியல்

இப்பிரிவில் சமப்பிக்கப்படும் ஆவணங்கள் அனைத்தும் 24 மார்ச் 1971 (நடு இரவு) முன்னதாக இருக்க வேண்டும்.
- &nbsp; &nbsp; &nbsp; 1951 தேசிய குடிமக்கள் பதிவேடு சான்றிதழ்
- &nbsp; &nbsp; &nbsp; வாக்காளர் பட்டியலில் பெயர்
- &nbsp; &nbsp; &nbsp; வீடு, நிலம் & குத்தகை ஆவணங்கள்
- &nbsp; &nbsp; &nbsp; இந்தியக் குடியுரிமைச் சான்றிதழ்
- &nbsp; &nbsp; &nbsp; நிரந்தர இந்தியக் குடியுரிமைச் சான்றிதழ்
- &nbsp; &nbsp; &nbsp; அகதி பதிவு சான்றிதழ்
- &nbsp; &nbsp; &nbsp; இந்திய அல்லது மாநில அரசுகள் வழங்கிய ஏதேனும் உரிமங்கள் / சான்றிதழ்கள்
- &nbsp; &nbsp; &nbsp; அரசு பணி / பணிச் சான்றிதழ்
- &nbsp; &nbsp; &nbsp; வங்கி / அஞ்சலக கணக்குகள் / ஆயுள் காப்பீட்டு ஆவணங்கள்
- &nbsp; &nbsp; &nbsp; பிறப்புச் சான்றிதழ்
- &nbsp; &nbsp; &nbsp; கல்வி நிலையச் சான்றிதழ்கள்
- &nbsp; &nbsp; &nbsp; நீதிமன்ற ஆவணங்கள்/ நடப்பில் உள்ளவைகளும்
- &nbsp; &nbsp; &nbsp; குடும்ப அட்டைகள் (Ration Card)
# தேசிய குடிமக்கள் பதிவேடு (அசாம்)

## தேசிய குடிமக்கள் பதிவேட்டில் பதிவு செய்ய வேண்டுதற்கான ஆவணங்கள்

### ’அ’ பிரிவு ஆவணங்கள் பட்டியல்

#### ’ஆ’ பிரிவு ஆவணங்கள்

24 மார்ச் 1971 (நடு இரவு) பிறகு பிறந்தவர்கள், தங்கள் முன்னோர் அசாமில் வாழ்ந்ததற்கான
- &nbsp; &nbsp; &nbsp; &nbsp;&nbsp; பிறப்புச் சான்றிதழ்
- &nbsp; &nbsp; &nbsp; &nbsp;&nbsp; வீடு, நிலம் மற்றும் குத்தகை பத்திரங்கள்
- &nbsp; &nbsp; &nbsp; &nbsp;&nbsp; கல்வி நிலையச் சான்றிதழ்கள்
- &nbsp; &nbsp; &nbsp; &nbsp;&nbsp; வங்கி/அஞ்சலக/எல் ஐ சி ஆவணங்கள்
- &nbsp; &nbsp; &nbsp; &nbsp;&nbsp; திருமணச் சான்றிதழ்
- &nbsp; &nbsp; &nbsp; &nbsp;&nbsp; வாக்காளர் பட்டியல்
- &nbsp; &nbsp; &nbsp; &nbsp;&nbsp; குடும்ப அட்டை
- &nbsp; &nbsp; &nbsp; &nbsp;&nbsp; ஏற்கும்படியான சட்டபூர்வமான இதர ஆவணங்கள்
# தேசிய குடிமக்கள் பதிவேடு (அசாம்)

## இதனையும் காண்க

- இந்தியக் குடியுரிமைச் சட்டம் 1955
- தேசியக் குடியுரிமை (திருத்தச்) சட்டம், 2003
- இந்தியக் குடியுரிமை (திருத்தச்) சட்டம் 2019
- தேசிய மக்கள் தொகை பதிவேடு
- தேசியக் குடியுரிமைப் பதிவேடு
- இந்தியாவில் கள்ளக் குடியேறிகள்
# ஆறுநாட்டான் உலா

**ஆறுநாட்டான் உலா** என்னும் நூல் உலா நூல்களில் ஒன்று. தலைமகன் உலா வருவதைக் கண்டு மகளிரில் ஏழு பருவத்தினர் காதல் கொள்வதாக உலா நூல் அமைவது மரபு. இதில் முருகன் தனித்து உலா வராமல் தன் மனைவியர் வள்ளி, தெய்வானை ஆகியோருடன் உலா வருவதாகக் கூறப்பட்டுள்ளது. இதன் சிறப்பினைச் சிலம்பொலி செல்லப்பன் பாராட்டியுள்ளார்.  
ஆண் உலா வருவதைக் கண்டு பருவ மகளிர் அவன்மீது காதல் கொள்வதாகப் பாடுவது மரபு. இந்த நூலில் உலா வருவது தெய்வப் பதுமைகள். பிறன்மனை நோக்காத பேராண்மை கொண்ட ஆடவர் முருகனைப் பார்த்து அவன் அழகினில் தோய்கின்றனர். மகளிர் முருனின் துணைவியர் அழகில் தோய்கின்றனர். இது இந்த நூலில் காணப்படும் புதுமை.  
பெண்களின் ஏழு பருவங்கள் போல, ஆண்களின் ஏழு பருவங்கள் காட்டப்படுவத்தை விக்கிமூலம் நூலில் காணலாம். இந்தப் பருவங்கள் திவாகரம் என்னும் நிகண்டு நூலில் குறிப்பிடப்பட்டுள்ளன.
# அஞ்சலை அம்மாள் மகாலிங்கம் பொறியியல் கல்லூரி

**அஞ்சலை அம்மாள் மகாலிங்கம் பொறியியல் கல்லூரி** (Anjalai Ammal Mahalingam Engineering College) ( **AAMEC** ) என்பது இந்தியாவின், தமிழ்நாட்டின், திருவாரூர் மாவட்டத்தில் உள்ள பொறியியல் கல்லூரி ஆகும். 1995 இல் நிறுவப்பட்ட இக்கல்லூரியானது பொறியியல் மற்றும் நிர்வாகவியலில் உயர் கல்வியை வழங்குகிறது.  
அஞ்சலை அம்மாள் மகாலிங்கம் பொறியியல் கல்லூரியானது அண்ணா பல்கலைக்கழகம் திருச்சியுடன் இணைவுபெற்றது. இந்த கல்லூரிக்கு அகில இந்திய தொழில்நுட்ப கல்விக் குழு (ஏ.ஐ.சி.டி.இ) ஒப்புதல் அளித்தது.  
கல்லூரியின் பின்புற நுழைவாயிலில் தொடருந்து நிலையத்தைக் கொண்டுள்ளது.
# அஞ்சலை அம்மாள் மகாலிங்கம் பொறியியல் கல்லூரி

## கல்வி

இக்கல்லூரியானது ஏழ இளங்கலை மற்றும் ஒரு முதுகலை படிப்புகளை வழங்குகிறது.
# அஞ்சலை அம்மாள் மகாலிங்கம் பொறியியல் கல்லூரி

## கல்வி

### இளங்கலை படிப்புகள்

- வேதிப் பொறியியல்
- கணினி அறிவியல் மற்றும் பொறியியல்
- எலெக்ட்ரானிக்ஸ் மற்றும் கம்யூனிகேஷன் இன்ஜினியரிங்
- மின் மற்றும் மின்னணுவியல் பொறியியல்
- தகவல் தொழில்நுட்பம்
- இயந்திரப் பொறியியல்
- குடிசார் பொறியியல்
# அஞ்சலை அம்மாள் மகாலிங்கம் பொறியியல் கல்லூரி

## கல்வி

### முதுகலை படிப்புகள்

- முதுநிலை கணினி பயன்பாட்டியல்
# அப்பல்லோ பொறியியல் கல்லூரி

**அப்பல்லோ பொறியியல் கல்லூரி** (Apollo Engineering College) ( **ஏ.இ.சி** ) என்பது ஒரு தனியார், சுயநிதி, இருபாலர் கல்வி நிறுவனமாகும். இது அகில இந்திய தொழில்நுட்ப கல்விக் குழுவால் (ஏ.ஐ.சி.டி.இ) அங்கீகரிக்கப்பட்டுள்ளது. இது அண்ணா பல்கலைக்கழகத்துடன் இணைவுபெற்றுள்ளது. இக்கல்லூரியானது 2007 இல் நிறுவப்பட்டது. இந்த நிறுவனம் சுமார் 2,00,000 சதுர அடி பரப்பளவைக் கொண்டுள்ளது. துறைகளிலும் திறண் அறைகள் உள்ளன, அவை எல்.சி.டி ப்ரொஜெக்டர்கள், ஓ.எச்.பி, மல்டிமீடியா கணினி அமைப்புகள் மற்றும் ஆடியோ / வீடியோ சாதனங்கள் போன்ற நவீன கற்பித்தல் கருவிகளைக் கொண்டுள்ளன.  
கல்லூரியானது ஆறு இளங்கலை பாடப்பிரவுகளையும், மூன்று முதுகலை படப்பிரவுகளையும் கொண்டுள்ளது.
# அப்பல்லோ பொறியியல் கல்லூரி

## வழங்கப்படும் படிப்புகள்

பொறியியல் மற்றும் தொழில்நுட்பம் (4 ஆண்டுகள்)  
- பி.இ. - மெக்கானிக்கல் இன்ஜினியரிங்
- பி.இ. - எலெக்ட்ரானிக்ஸ் மற்றும் கம்யூனிகேஷன் இன்ஜினியரிங்
- பி.இ. - மின் மற்றும் மின்னணுவியல் பொறியியல்
- பி.இ. - கணினி அறிவியல் மற்றும் பொறியியல்
- பி.டெக் - தகவல் தொழில்நுட்பம்
- பி.இ. - ஏரோநாட்டிகல் இன்ஜினியரிங்  
முதுகலை படிப்புகள் (2 ஆண்டுகள்)  
- எம்.இ. (கணினி அறிவியல் மற்றும் பொறியியல்)
- எம்.இ. (வி.எல்.எஸ்.ஐ வடிவமைப்பு)
- முதுகலை வணிக மேலாண்மை (எம்பிஏ)  
-
# அப்பல்லோ பொறியியல் கல்லூரி

## விடுதி வசதிகள்

அப்பல்லோ பொறியியல் கல்லூரி விடுதி சுமார் 300 மாணவர்கள் மற்றும் 250 மாணவிகள் தங்குமிடமிட் கொண்டதாக, இரண்டு தனித்தனி விடுதி கட்டிடங்களைக் கொண்டுள்ளன.
# அப்பல்லோ பொறியியல் கல்லூரி

## நூலக வசதிகள்

கல்லூரியில் உள்ள நூலகமானது பொறியியல் அறிவியலின் பல்வேறு துறைகளைச்சார்ந்த நூல்களை கொண்டுள்ளது. மேலும் அறிவியல், மானுடவியல் மற்றும் அதனுடன் தொடர்புடைய துறை நூல்களையும் கொண்டுள்ளது. மேலும் பல்வேறு பத்திரிகைகளை இந்த நூலகம் பெற்று படிக்க வழங்குகிறது.
# அப்பல்லோ பொறியியல் கல்லூரி

## போக்குவரத்து

இக்கல்லூரியின் மாணவர்கள், ஊழியர்கள் போன்றவர்கள் கல்லூரிக்கு வந்து செல்ல ஏதுவாக சென்னையின் பல்வேறு பகுதிகளில் இருந்து வந்து செல்ல 15 பேருந்துகளைக் கொண்டுள்ளது. இந்த பேருந்துகள் சுமார் 5.30 முதல் 6.00 மணி வரை வெவ்வேறு இடங்களிலிருந்து 18 வழித்தடங்களில் இயக்கப்படுகின்றன.
# அருணாச்சலா மகளிர் பொறியியல் கல்லூரி

**அருணாச்சலா மகளிர் பொறியியல் கல்லூரி** (Arunachala College Of Engineering For Women) என்பது தமிழ்நாட்டின், கன்னியாகுமரி மாவட்டம், நாகர்கோயில், வெள்ளிச்சந்தை, மன்னவிளையில் அமைந்துள்ள ஒரு பொறியியல் கல்லூரி ஆகும். இக்கல்லூரியானது தமிழ்நாட்டின் அனைத்து மகளிர் பொறியியல் கல்லூரிகளில் முதலாவது இடத்தையும், அண்ணா பல்கலைக்கழக முடிவுகளின் அடிப்படையில் தமிழ்நாட்டின் அனைத்து பொறியியல் கல்லூரிகளிலும் 14 வது இடத்தையும் பெற்றுள்ளது. இந்தக் கல்லூரியில் பல்வேறு இளநிலை முதுநிலை மற்றும் ஆராய்ச்சி படிப்புகளை வழங்குகிறது.
# அருணாச்சலா மகளிர் பொறியியல் கல்லூரி

## சாதனைகள்

- தமிழ்நாட்டில் உள்ள அனைத்து பொறியியல் கல்லூரிகளிலும் 14 வது இடம்
- 2013 ஆண்டில் பல்கலைக்கழக தரவரிசையில் 21வது இடம்
- 2014 ஆண்டில் பல்கலைக்கழக தரவரிசையில் 23வது இடம்
- 2015 ஆண்டில் பல்கலைக்கழக தரவரிசையில் 32வது இடம்
- எம்.இ. (CEM) இல் 2016 ஆண்டு பிரிவில் பல்கலைக்கழக தங்கப் பதக்கம், பல்கலைக்கழக தரவரிசையில் 34வது இடம்
- 2016 ஆண்டு பிரிவில் 418 மாணவர்கள் புகழ்பெற்ற நிறுவனங்களில் பணியில் சேர்க்கப்படனர்
- 2017 ஆண்டு பிரிவின் 373 மாணவர்கள் புகழ்பெற்ற நிறுவனங்களில் பணியில் சேர்க்கப்பட்டனர்.
# அருணாச்சலா மகளிர் பொறியியல் கல்லூரி

## வழங்கப்படும் பாடங்கள்

****எம்.இ. பவர் எலெக்ட்ரானிக்ஸ் & டிரைவ்கள்****  
| **எலக்ட்ரிக்கல் மற்றும் எலெக்ட்ரானிக்ஸ் பொறியியலில்** **பி.எச்.டி.** | } |
| --- | --- |
# அஸ்-சலாம் பொறியியல் மற்றும் தொழில்நுட்பக் கல்லூரி

**அஸ்-சலாம் பொறியியல் மற்றும் தொழில்நுட்பக் கல்லூரி** (As-Salam College of Engineering & Technology) என்பது இந்தியாவின், தஞ்சாவூர் மாவட்டத்தில் உள்ள ஒரு பொறியியல் கல்லூரி ஆகும், இது 2009 இல் நிறுவப்பட்டது. இது திருமங்கலக்குடியில் அமைந்துள்ளது. புது தில்லியில் உள்ள அகில இந்திய தொழில்நுட்பக் கல்விக் குழு, திருச்சிராப்பள்ளி அண்ணா பல்கலைக்கழகம் போன்றவற்றில் இந்த கல்லூரி ஒப்புதல் பெற்றுள்ளது.
# சி. அப்துல் அக்கீம் பொறியியல் மற்றும் தொழில்நுட்பக் கல்லூரி

**சி. அப்துல் ஹக்கீம் பொறியியல் மற்றும் தொழில்நுட்பக் கல்லூரி** (C. Abdul Hakeem College of Engineering & Technology) என்பது இந்தியாவின், தமிழ்நாட்டின், வேலூரில் அமைந்துள்ள ஒரு தனியார் பொறியியல் கல்லூரி ஆகும். இது அண்ணா பல்கலைக்கழகத்துடன் இணைவுபெற்றுள்ளது. இதக்கல்லூரியானது பொறியியல் மற்றும் மேலாண்மைத் துறையில் 14 இளங்கலை மற்றும் முதுகலை படிப்புகளை வழங்குகிறது. 1918 ஆம் ஆண்டில் நிறுவப்பட்ட *மெல்விஷாரம் முஸ்லீம் கல்விச் சங்கத்தால்* நடத்தப்படும் பல கல்வி நிறுவனங்களில் இந்த கல்லூரியும் ஒன்றாகும்.
# சி. அப்துல் அக்கீம் பொறியியல் மற்றும் தொழில்நுட்பக் கல்லூரி

## வரலாறு

இந்தக் கல்லூரியானது 1998 ஆம் ஆண்டில் மெல்விஷாரம் முஸ்லீம் கல்விச் சங்கத்தால் (MMES) நிறுவப்பட்டது. இக்கல்விச் சங்கமானது 1918 ஆம் ஆண்டு நவாப் சி. அப்துல் ஹக்கீம் அவர்களால் நிறுவப்பட்டது. இச்சங்கமானது பள்ளிக் கல்வி, கலை மற்றும் அறிவியல் கல்வி போன்றவற்றில் கவனம் செலுத்தியது. இதன் முதல் கல்லூரிக்கு நவாப் பெயரிடப்பட்டது. தற்போது, இந்த கல்விச்சங்கமானது இந்தியாவில் உள்ள அனைத்து சமய பின்னணியினருக்குமான பல கல்வி நிறுவனங்களை நிர்வகிக்கிறது. அவை பின்வருமாறு  
- சி. அப்துல் அக்கீம் பொறியியல் மற்றும் தொழில்நுட்பக் கல்லூரி
- சி. அப்துல் ஹக்கீம் கலை மற்றும் அறிவியல் கல்லூரி
- எம்.எம்.இ.எஸ் மகளிர் கலை மற்றும் அறிவியல் கல்லூரி
- இஸ்லாமிய ஆடவர் மேல்நிலைப்பள்ளி
- இஸ்லாமிய பெண்கள் மேல்நிலைப்பள்ளி
- இஸ்லாமிய ஆடவர் தொடக்கப்பள்ளி
- இஸ்லாமிய மகளிர் தொடக்கப்பள்ளி
- ஹக்கீம் மெட்ரிகுலேஷன் பள்ளி
- எஃப். எம் தொடக்கப்பள்ளி
- ஆர். ஏ. தொடக்கப்பள்ளி
# சி. அப்துல் அக்கீம் பொறியியல் மற்றும் தொழில்நுட்பக் கல்லூரி

## வளாகம்

இக்கல்லூரி வளாகமானது மேல்விஷாரத்தில் அமைந்துள்ளது. மேல்விஷாரமானது வேலூரின் புறநகரப்பகுதி ஆகும். இப்பகுதியானது &nbsp; சென்னை அண்ணா சர்வதேச விமான நிலையத்திலிருந்து 100 கி.மீ. தொலைவில் உள்ளது. இந்த கல்லூரி வளாகமானது நிர்வாக கட்டிடம், இயந்திரத் துறை, மின்னணுத் துறை, மானுட அறிவியல் துறை, எம்பிஏ துறை, நூலகம், ஆடிட்டோரியம், கருத்தரங்கு மண்டபம், விளையாட்டு மைதானம், சிற்றுண்டிச்சாலை, மாணவர் விடுதி, மாணவியர் விடுதி உள்ளிட்ட பல கட்டிடங்களைக் கொண்டுள்ளது. விளையாட்டு மைதானம், பள்ளிவாசல் போன்ற சில வசதிகள் அதன் சகோதர நிறுவனமான சி. அப்துல் ஹக்கீம் கலை மற்றும் அறிவியுடன் பகிர்ந்து கொள்ளப்படுகின்றது.  
கல்லூரி வளாகத்தில் பசுமைக் கட்டிமாக கட்டப்பட்ட கட்டிடங்களில் மத்திய நூலக கட்டிடமும் ஒன்றாகும். வளாகமானது கம்பியில்லாத் தொடர்பகத்தால் இணைய வசதி செய்யப்பட்டுள்ளது.
# சி. அப்துல் அக்கீம் பொறியியல் மற்றும் தொழில்நுட்பக் கல்லூரி

## கல்வி

இக்கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு (ஏ.ஐ.சி.டி.இ) ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைவுபெற்றுள்ளது.
# சென்னை தொழில்நுட்ப கல்வி நிறுவனம்

**சென்னை இன்ஸ்டிடியூட் ஆப் டெக்னாலஜி** (சுருக்கமாக: சிஐடி சென்னை) (Chennai Institute of Technology) என்பது தமிழ்நாட்டின், சென்னை, குன்றத்தூரில் உள்ள ஒரு பொறியியல் கல்லூரி ஆகும். இது இருபாலர் பயிலும் கல்லூரி ஆகும். இந்த நிறுவனம் பார்த்தசாரதி சீனியம்மாள் கல்வி அறக்கட்டளையால் 2010 இல் நிறுவப்பட்டது.